钦定古今图书集成/理学汇编/文学典/第241卷 > 《上寿食举歌诗表》晋·张华
## 钦定古今图书集成/理学汇编/文学典/第241卷 > 《上寿食举歌诗表》晋·张华

太始五年，尚书奏使太仆傅元、中书监荀勖、黄门侍郎张华各造正旦行礼及王公上寿、酒食、举乐、歌诗。华上表。勖以《魏氏歌诗》二三、四、五言，与古诗不类，以问司律中郎将陈颀。颀曰：“彼之金石，未必皆当” ，故勗造《晋歌》，皆为四言，唯《王公上寿酒》一篇，为三言、五言。此则华、勖所明异旨也。

按魏《上寿食举诗》及汉氏所施用，其文句长短不齐，
未皆合古。盖以依咏弦节，本有因循，而识乐知音，足
以制声度曲，法用率非凡近所能改。二代、三京，袭而
不变。虽诗章词异，兴废随时，至其韵逗曲折，皆系于
旧，有繇然也。是以一皆因就，不敢有所改易。